Title: Fond národného majetkuSlovenskej republiky______
Author: mm
Last saved by: spano
Company: fnmsr

N Á V R H

na použitie majetku Fondu národného majetku SR v roku 2004 podľa   § 28 ods. 3 písm. b / zákona č. 92/1991 Zb. o podmienkach prevodu majetku štátu na iné osoby v znení neskorších   predpisov.

Fond národného majetku Slovenskej republiky navrhuje rozsah použiteľného majetku Fondu národného majetku Slovenskej republiky podľa § 28 ods. 3 písm. b/ zákona č. 92/1991 Zb. o podmienkach prevodu majetku štátu na iné osoby v znení neskorších predpisov v roku 2004 vo výške:

16.183 mil. Sk 

O d ô v o d n e n i e   n á v r h u 

Zákon Národnej rady SR č. 92/1991 Zb. o podmienkach prevodu majetku štátu na iné osoby v znení neskorších zmien a doplnkov (ďalej len “zákon”) ukladá v § 32 ods. 2 a 3 Prezídiu Fondu národného majetku Slovenskej republiky (ďalej len “FNM SR”) spracovať a po prerokovaní vo vláde Slovenskej republiky (ďalej len “vláda SR”) predložiť na schválenie do Národnej rady Slovenskej republiky (ďalej len “NR SR”) návrh na použitie majetku FNM SR podľa § 28 ods. 3 písm. b / zákona. 
Po prekovaní materiálu „Návrh na použitie majetku FNM SR v roku 2004 podľa § 28 ods. 3 písm. b / zákona“ (ďalej len „materiál“) v orgánoch FNM SR a vláde SR bol materiál predložený na schválenie NR SR, ktorá ho na svojom rokovaní dňa 16.12.2003 neschválila. Poslanci NR SR najskôr prijali pozmeňovací návrh, v ktorom navrhli použiť majetok FNM SR vo výške 403 mil. Sk na finančné kompenzácie nákladov obcí na vybudované elektroenergetické zariadenia, ktoré boli bez náhrady prevedené do vlastníctva štátu. Ide o použitie majetku FNM SR podľa § 28 ods. 3 písm. b) bod 11 zákona. Následne, pri hlasovaní o návrhu ako celku tento neschválili.
Vzhľadom na skutočnosť, že použitie majetku FNM SR podľa § 28 ods. 3 písm. b) zákona musí byť v súlade s rozhodnutiami vlády SR a FNM SR v súčasnosti neeviduje uznesenie, ktorým by vláda SR odsúhlasila uvedené použitie majetku FNM SR pre rok 2004, FNM SR predkladá materiál opätovne na schválenie a to s pôvodným navrhovaným rozsahom použiteľného majetku FNM SR v roku 2004 podľa § 28 ods. 3 písm. b)  vo výške 16.183 mil. Sk. 

Návrh je predkladaný v zjednodušenej štruktúre, nakoľko časť týkajúca sa očakávaných príjmov a výdavkov roku 2003 v pôvodnom návrhu bola informatívna. Konečné výsledky hospodá-renia FNM SR k 31.12.2003 budú predložené na rokovanie NR SR vo Výročnej správe a v účtovnej závierke FNM SR.
Výkonný výbor FNM SR a Prezídium FNM SR na svojich rokovaniach dňa 18.12.2003 materiál schválili a Prezídium FNM SR uložilo prezidentovi Prezídia FNM SR predložiť materiál po prerokovaní v Dozornej rade FNM SR na rokovanie vlády SR a na schválenie Národnej rade SR.  Dozorná rada FNM SR prerokovala materiál na svojom zasadnutí dňa 8.1.2004.

Materiál nemá priamy finančný, ekonomický, environmentálny vplyv, ani vplyv na zamestnanosť.	

Štruktúra návrhu: 

1.	Očakávané príjmy FNM SR v roku 2004
2.	Očakávané výdavky FNM SR v roku 2004
3.	Bilancia príjmov a výdavkov FNM SR  v roku 2004 
4.	Návrh na použitie majetku FNM SR v roku 2004

1.  Očakávané príjmy FNM SR v roku 2004

           Pri plánovaní príjmov v roku 2004 sme vychádzali z očakávaných príjmov z uzavretých zmlúv ako aj z predpokladu, že dôjde k uzavretiu nových zmlúv, ktoré budú podpísané v roku 2004 a výnosy z týchto predajov budú pripísané na účty FNM SR v roku 2004. Predpokladáme, že v roku 2004 dôjde k uzavretiu predaja 49% akcií Slovenských elektrární, a.s.. Ak by sa ich privatizácia naďalej omeškávala, je nevyhnutné urýchlene pristúpiť k predaju 51% podielov v niektorých prirodzených monopoloch, čo vyžaduje novelu zákona. 

Očakávané príjmy FNM SR v roku 2004                                                                           (v mil. Sk)

Komentár k tabuľke: 

1.	Príjmy z predaja - uzavreté predaje pred rokom 2004: Jedná sa o príjmy zo zmlúv, ktoré FNM SR uzavrel v predchádzajúcom období, tzn. do 31.12.2003. Pri vyčíslení príjmov z uzavretých zmlúv vychádzal FNM SR z vlastných databáz, pričom do očakávaných príjmov započítal len príjmy od dlžníkov, ktorí nie sú v omeškaní s platením záväzkov voči FNM SR  (tzv. „bonitné pohľadávky“). 
2.	Príjmy z predaja - nové predaje uzavreté v roku 2004: Jedná sa o príjmy zo zmlúv, ktoré FNM SR uzavrie v priebehu roku 2004 a kúpna cena, resp. jej časť bude zaplatená v tomto období. 
3.	Prevod prostriedkov z termínovaných vkladov: Príjmy z úrokových výnosov vyplácaných peňažnými ústavmi pri termínovaných vkladoch a výplata z ukončených dlhodobých termínovaných vkladov v priebehu roku 2004.
4.	Prevod prostriedkov z osobitného účtu (vedený na  MH SR)  - podľa   § 28 ods. 2 zákona.
5.	Dividendy: Príjmy z účastí FNM SR na podnikaní obchodných spoločností.
6.	Ostatné príjmy: exekúcie, poplatky, konkurzy, kurzové rozdiely a iné.

2.  Záväzky, rozpočtované, resp. plánované výdavky FNM SR v roku 2004  

Majetok FNM SR možno použiť len na účely vymedzené zákonom. V nasledujúcej tabuľke, v ktorej predkladáme použite majetku FNM SR v roku 2004, sú zohľadnené predpokladané rozpočtové výdaje v uvedenom období ako aj záväzky splatné v roku 2004 podľa § 28 odst. 3 písm. b/, ku ktorým bolo, resp. bude potrebné prijať uznesenie vlády SR.  

Záväzky a rozpočtované výdavky FNM SR v roku 2004                                                (v mil. Sk)

Komentár k tabuľke : 

1.	§ 28 ods. 3 písm. b/ – Použitie majetku FNM SR v súlade s nasledovnými uzneseniami vlády SR:
•	uznesením č. 974 zo dňa 14.10.2003 vláda SR odsúhlasila použitie majetku FNM SR v roku 2004 v súlade s § 28 ods. 3 písm. b/ zákona nasledovne:
-	11.000 mil. Sk na posilnenie štátnych finančných aktív, z toho 8.300 mil. Sk bude uhradených z finančných prostriedkov získaných z dividend,
-	2.300 mil. Sk na úhradu štátnych záruk za bankové úvery,
•	uznesením č. 444 zo dňa 5.6.2003 vláda SR odsúhlasila použitie majetku FNM SR v roku 2004 v súlade s § 28 ods. 3 písm. b/ zákona vo výške 2.800 mil. Sk na realizáciu protizáruky za osobitnú záruku štátu, poskytnutú na redistribučný úver na krytie úverov na trvalo sa obracajúce zásoby v hodnote nesplatenej sumy 7,7 mld. Sk a príslušenstva úveru,
•	uznesením č. 718 zo dňa 26.6.2002 vláda SR odporučila prezidentovi Prezídia FNM SR zabezpečiť vystavenie protizáruky FNM SR na osobitnú záruku vlády SR v roku 2002  podľa § 117 ods. 2 zákona č. 483/2001 Z.z. o bankách a o zmene a doplnení niektorých zákonov za úver poskytnutý Slovenskej konsolidačnej, a.s. Bratislava Slovenskou sporiteľňou, a.s. Bratislava do výšky 400 mil. Sk na finančné krytie postúpených pohľadávok vrátane príslušenstva. Pre rok 2004 z vystavenej protizáruky vyplýva pre FNM SR povinnosť uhradiť čiastku 83 mil. Sk.
2.	§ 28 odst. 3 písm. c/ - náklady na zvýšenie základného imania obchodných spoločností, ktorých akcionárom alebo spoločníkom je FNM SR. Počíta sa so zvyšovaním základného imania v spoločnostiach SAD.
3.	§ 28 odst. 3 písm. d/ - náklady spojené s činnosťou FNM SR.
4.	§ 28 odst. 3 písm. f/ - náklady FNM SR spojené s podporou privatizácie.
5.	§ 28 odst. 3 písm. h/ - náklady na uspokojovanie nárokov oprávnených osôb podľa osobitných predpisov.
6.	§ 28 ods. 3 písm. k/ - náklady spojené so splatením dlhopisov FNM SR a ich výnosov.
7.	§ 28 ods. 3 písm. l/ - úhrada nákladov vzniknutých v dôsledku odstúpenia od zmluvy alebo na uzatváranie zmlúv o nájme takto získaného majetku, resp. nákladov, ktoré vznikli z mimosúdnych dohôd.
8.	§ 15 ods. 4 zákona - podľa uvedeného paragrafu FNM SR ručí svojím majetkom za splnenie záväzkov nadobúdateľom privatizačného majetku.
9.	§ 30 zákona - pri uskutočňovaní činností uvedených v § 28 vznikajú FNM SR práva a záväzky. FNM SR môže byť žalovaný za nesplnenie svojich záväzkov alebo iných povinností, za ktorých porušenie zodpovedá celým svojím majetkom. Ide napríklad o záväzky voči kupujúcim privatizovaného majetku vyplývajúce z kúpnych zmlúv.

3.  Bilancia príjmov a výdavkov FNM SR v roku 2004

Na základe uvedeného by očakávané celkové príjmy FNM SR (počítané na báze cash flow) dosiahli v roku 2004 sumu cca 22.261,77 mil. Sk. Vyčíslené záväzky a rozpočtované výdavky FNM SR splatné v roku 2004 predpokladáme vo výške cca 21.117,70 mil. Sk. Z uvedeného vyplýva, že FNM SR by k 31.12.2004 dosiahol prebytok finančných prostriedkov, a to vo výške 1.144,07 mil. Sk.

(v mil. Sk) 

Je však potrebné upozorniť na možné riziká, ktoré môžu nastať v priebehu predmetného obdobia, najmä v príjmovej časti rozpočtu. Naplnenie príjmov FNM SR bude v plnom rozsahu závislé od:

a)	rozhodnutí, ktoré budú prijaté vládou SR, resp. NR SR v oblasti privatizácie (predaj akcií SE, a.s., dopredaj podielov v prirodzených monopoloch),
b)	vývoja hospodárenia prirodzených monopolov a od spôsobu rozdelenia zisku v týchto spoločnostiach s dopadom na položku dividendy. 

Od naplnenia týchto dvoch najvýznamnejších príjmových položiek bude v podstatnej miere závisieť schopnosť FNM SR splatiť plánované záväzky v roku 2004.

Na strane výdavkov je najrizikovejšou položkou § 30 zákona. Ide najmä o možné výdavky FNM SR v súvislosti s prehratými súdnymi spormi, nakoľko FNM SR v zmysle uvedeného zákona zodpovedá celým svojím majetkom za záväzky, ktoré mu vznikajú pri uskutočňovaní činností uvedených v § 28 predmetného zákona. 

4. Návrh na použitie majetku FNM SR v roku 2004

Vychádzajúc z uvedených predpokladov odporúča FNM SR v roku 2004 použiť majetok podľa
§ 28 ods. 3 písm. b/ zákona v rozsahu

16 183 mil. Sk